
Parlamentul  României

Camera  Deputaţilor

Comisia pentru industrii si servicii

                                                                                                   Bucureşti, 13.03.2013                     
                                                                                                             Nr.23/79/2013




AVIZ

asupra propunerii legislative privind modificarea şi completarea Legii nr.211/2011 privind regimul deşeurilor



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu propunerea legislativă privind modificarea şi completarea Legii nr.211/2011 privind regimul deşeurilor, transmis cu adresa nr.P.L.x70 din 4 martie 2013, înregistrată sub nr.23/79 din 5 martie 2013.



Propunerea legislativă are ca obiect de reglementare introducerea unor reglementări cu privire la activitatea de comercializare a deşeurilor industriale neferoase, deoarece Legea nr.211/2011 care abrogă OUG nr.16/2001 nu mai are prevederi referitoare la gestionarea deşeurilor industriale reciclabile. Propunerea legislativă vizează în special persoanele fizice şi urmează trei direcţii principale:

- Interdicţia achiziţionării de la persoane fizice a deşeurilor de metale neferoase şi aliaje ale acestora cu excepţia celor din dezafectări gospodăreşti în limita a 50 kg/an;

- Restricţionarea condiţiilor de primire a acestor deşeuri la centrele de colectare;

- Înăsprirea sancţiunilor. 



Propunerea legislativă a fost respinsă de Senat în şedinţa din 26 februarie 2013.



Consiliul Legislativ a avizat favorabil propunerea legislativă cu avizul nr.473/14.06 .2012, cu observaţii şi propuneri care au fost însuşite de iniţiator.



Membrii comisiei au dezbătut propunerea legislativă în şedinţa din 13.03.2013. 

În urma dezbaterilor, membrii comisiei au hotărât în unanimitate, să avizeze negativ propunerea legislativă privind modificarea şi completarea Legii nr.211/2011 privind regimul deşeurilor.
Prin obiectul şi conţinutul său, propunerea legislativă face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă

Consilier parlamentar,

Dr.Fiz.Maria Cristina Bălănescu

